《诗一首》
宋代·张伯玉

令狐太守好权奇，画楼新建月波晖。
风光似逐水仙去，物色如从云汉归。
春澹瀛洲浮海曲，涛惊渤澥起天围。
从今便作月波唱，醉折姮娥金缕衣。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。